laion/Wikipedia-Exotic huggingface dataset:
ג'ימי ריד

מטיס ג'יימס ריד (6 בספטמבר 1926 - 29 באוגוסט 1976) היה גיטריסט ונגן מפוחית. מכונה "הבוס של הבלוז". מוזיקאי אמריקאי, נגן בלוז וזמר. התפרסם בעיקר בארצות הברית הרבה יותר מאשר באירופה. הוא מייצג את הבלוז של שיקגו בעל "מבטא דרומי". התמחה בעיקר בסגנון Electric Blues. הוא השפיע על מוזיקאים רבים, ביניהם: אלביס פרסלי, האנק ויליאמס, וגם על להקת האבנים המתגלגלות אשר הקליטו ושרו את שיריו. ריד נולד בדנלייט, שבמיסיסיפי. בשנת 1925 למד לנגן על מפוחית וגיטרה מחברו הטוב אדי טיילור (Eddie Taylor). בשנת 1943 לאחר שנים של הופעות רחוב, עבר לשיקגו אילינויס. הוא גויס לצבא, ושרת במלחמת העולם השנייה. ריד שוחרר מהצבא בשנת 1945 וחזר למיסיסיפי. התחתן את חברתו מרי המכונה "אמא ריד" (Mama Reed), אשר שימשה גם כזמרת רקע לכמה משיריו. בשנות ה-50 ביסס את עצמו ריד כמוזיקאי פופולרי. באותה תקופה הצטרף לגארי קינג (Gary King), איתו הופיע במופעי רחוב רבים. ריד נפטר בשנת 1976 מאי ספיקת נשימתית, באוקלנד קליפורניה, מעט לפני יום הולדתו ה-50. על המצבה שעל קברו כתוב: "The Boss Man of The Blues". ג'ימי ריד השפיע על מוזיקאים רבים. להקת "האבנים המתגלגלות" ציינו את ריד כמשפיע העיקרי על הצליל שלהם. ברשימת השירים המוקדמת שלהם מופיע השיר "Ain't That Lovin' You Baby", ועוד שירים נוספים שהושמעו בקונצרטים שלהם. מדיה וקבצים בנושא ג'ימי ריד בוויקישיתוף ג'ימי ריד, ברשת החברתית פייסבוק ג'ימי ריד, במסד הנתונים הקולנועיים IMDb (באנגלית) ג'ימי ריד, באתר ספוטיפיי ג'ימי ריד, באתר AllMusic (באנגלית) ג'ימי ריד, באתר MusicBrainz (באנגלית) ג'ימי ריד, באתר Yandex.Music (ברוסית) ג'ימי ריד, באתר Discogs (באנגלית) ג'ימי ריד, באתר Songkick (באנגלית) ג'ימי ריד, באתר SecondHandSongs ג'ימי ריד, באתר בילבורד (באנגלית) ג'ימי ריד, אתר אינטרנט כולל ביוגרפיה ותמונות ג'ימי ריד, באתר "Find a Grave" (באנגלית) ג'ימי ריד, באתר אנציקלופדיה בריטניקה (באנגלית) ז'ארל ארנו וז'אק שנל, דני קרפל (ע), תרגום: מיה גפנר ולילך פרידמן, הבלוז של שיקגו, ג'אז, ישראל: לדורי, 2000, עמ' 78 ג'ימי ריד • Jimmy Reed, באתר 'חיים של אחרים' Jimmy Reed | Biography & History, AllMusic (באנגלית)
Heaven Is Here

"Heaven Is Here" (בעברית: "גַּן עֵדֶן כָּאן") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן הרביעי שלה, Fly. השיר יצא לאור ב-19 באפריל 1995, כסינגל הראשון והפותח מתוך האלבום, על ידי חברת התקליטים איסט וסט רקורדס. השיר יצא לראשונה באירופה. בנוסף לכך, הופץ השיר בפורמט של מקסי סינגל ובפורמט של תקליטור ברחבי העולם. השיר נכתב על ידי שרה ברייטמן, פרנק פיטרסון ותומאס שוורץ והופק על ידי ברייטמן ופיטרסון גם כן. השיר הוא שיר בסגנון הפופ, המשלב בתוכו את סגנון האלקטרופופ ואת סגנון הסינת'פופ, אשר מאפיינים שירים נוספים מתוך האלבום בו הוא נכלל. תחילה, יצא השיר כסינגל ביחד עם שלושה רמיקס שנעשו עבור הבי-סייד שלו "How Can Heaven Love Me". האודיו של השיר הועלה ליוטיוב ב-15 בפברואר 2018, כמה עשורים לאחר צאתו של השיר כסינגל. בנוסף לכך, בשנת 2014, הועלה ליוטיב קליפ המילים של השיר, אשר הצליח לצבור קרוב ל-200 אלף צפיות בסך הכול. באתר האינטרנט הרשמי של ברייטמן הועלתה עטיפתו הרשמית של הסינגל, תוך ששמו שונה ל-"Heaven Is Here?". תקליטור ומקסי סינגל אירופאים "Heaven Is Here" - 4:03 "How Can Heaven Love Me (PeCh's Favourite Radio Edit)" - 3:35 "How Can Heaven Love Me (Damage Control Remix)" - 6:03 "How Can Heaven Love Me (Tranceliner Remix)" - 6:38 סרטון השיר "Heaven Is Here" באתר יוטיוב Release group “Heaven Is Here” by Sarah Brightman - MusicBrainz, musicbrainz.org Sarah Brightman - Heaven Is Here, Discogs (באנגלית) Sarah Brightman – Heaven Is Here (באנגלית), נבדק ב-2019-11-23 Sarah Brightman - Heaven is Here, נבדק ב-2019-11-23 Sarah Brightman ~ Heaven Is Here & Once in a lifetime, נבדק ב-2019-11-23 Heaven is Here, Sarah Brightman (באנגלית)
וסלי ג'ונסון

וסלי ג'מאר ג'ונסון (באנגלית: Wesley JaMarr Johnson; נולד ב-11 ביולי 1987) הוא כדורסלן אמריקאי המשחק בפנאתינאיקוס מליגת העל היוונית, בעמדת הסמול פורוורד. ג'ונסון נולד וגדל בעיר קורסיקאנה שבטקסס. בין השנים 2006–2008 למד באוניברסיטת המדינה של איווה, ובשתי עונותיו בקבוצת הכדורסל שלה קלע 12.3 נקודות בממוצע למשחק. בקיץ 2008 החליט לעבור לאוניברסיטת סירקיוז; על פי חוקי ליגת המכללות נדרשה עליו תקופת צינון ("Redshirt") של שנה בה לא הורשה לשחק בקבוצת הכדורסל, בשל מעברו בין אוניברסיטאות שונות. בעונתו היחידה בסירקיוז, 2009/2010, הוליך את הקבוצה לשלב שמינית גמר טורניר אליפות המכללות (NCAA Sweet Sixteen) עם ממוצעים של 16.5 נקודות ו-8.5 ריבאונדים למשחק. במשחק שמינית הגמר קלע ג'ונסון 17 נקודות, אך סירקיוז הפסידה מול אוניברסיטת באטלר בתוצאה 59–63. בסיום העונה זכה ג'ונסון בפרס שחקן העונה של מחוז ה-Big East, ונבחר לחמישיית העונה של ליגת המכללות (First-team All-American). בדראפט ה-NBA‏ 2010 נלקח ג'ונסון בבחירה הרביעית, על ידי מינסוטה טימברוולבס. ב-18 במרץ 2011 קלע שיא קריירה של 29 נקודות במשחק מול לוס אנג'לס לייקרס. בשתי עונותיו במינסוטה תפקד לרוב כשחקן החמישייה הפותחת, אך רשם אחוזי קליעה נמוכים ותרם 7.7 נקודות בממוצע למשחק בלבד. לקראת עונת 2012/2013 הועבר לפיניקס סאנס במסגרת טרייד בין 3 קבוצות בו הייתה מעורבת גם ניו אורלינס פליקנס. בעונתו היחידה בפיניקס קלע 8.0 נקודות בממוצע למשחק. ביולי 2013 חתם על חוזה לעונה אחת בלוס אנג'לס לייקרס, ובסיומה חידש את חוזהו לעונה נוספת. בתקופתו עם הלייקרס קלע 9.5 נקודות בממוצע למשחק. באף אחת מחמש עונותיו הראשונות ב-NBA לא ניצחה קבוצתו מעל 27 משחקים בעונה, ומאזנן הכולל של קבוצותיו באותה תקופה היה 116 ניצחונות ו-278 הפסדים (29.4%). בקיץ 2015 חתם ג'ונסון על חוזה בלוס אנג'לס קליפרס. בעונת 2015/2016 השתתף לראשונה בקריירה בשלב הפלייאוף, אך הקליפרס הודחו כבר בסיבוב הראשון, על ידי פורטלנד טרייל בלייזרס (3–4). ב-3 עונותיו עם הקליפרס שימש בעיקר כשחקן ספסל, ותרם 5.1 נקודות בממוצע למשחק. לקראת עונת 2018/2019 הועבר בטרייד לניו אורלינס פליקנס, בתמורה לסנטר אלכסי אג'ינסה. במהלך אותה עונה, ב-7 בפברואר 2019, נשלח בטרייד לוושינגטון ויזארדס בתמורה למרקיף מוריס, ובאפריל 2019 שוחרר מהקבוצה. בקיץ 2019 עזב ג'ונסון את ליגת ה-NBA לאחר 9 עונות רצופות, וחתם על חוזה בפנאתינאיקוס היוונית. מדיה וקבצים בנושא וסלי ג'ונסון בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN סטטיסטיקות המכללות של ג'ונסון, באתר sports-reference.com ביוגרפיה, באתר קבוצת סירקיוז רשימת הנבחרים בדראפט 2010, באתר basketball-reference.com סטטיסטיקות המשחק בין מינסוטה ללייקרס, באתר basketball-reference.com סטטיסטיקות הקריירה של ג'ונסון ב-NBA, באתר basketball-reference.com מינסוטה שולחת את ג'ונסון לפיניקס, באתר הטימברוולבס, 26 ביולי 2012 ג'ונסון חותם על הארכת חוזה בלייקרס, באתר הקבוצה, 28 ביולי 2014 ג'ונסון חותם על חוזה בקליפרס, באתר הקבוצה, 9 ביולי 2015 ניו אורלינס מצרפת את ג'ונסון, באתר הקבוצה, 15 באוקטובר 2018 וושינגטון מצרפת את ג'ונסון, באתר הקבוצה, 7 בפברואר 2019 וושינגטון משחררת את ג'ונסון, באתר הקבוצה, 5 באפריל 2019 וסלי ג'ונסון סיכם בפנאתינייקוס, באתר וואלה, 22 ביולי 2019
ג'יי בי סמוב

ג'רי אנג'לו ברוקס (באנגלית: Jerry Angelo Brooks; נולד ב־16 בדצמבר 1965) הוא שחקן, קומיקאי, סטנדאפיסט ומדבב אמריקאי. הוא מבצע סטנדאפ תחת שם הבמה J. B. Smoove. סמוב נולד בפליימאות' שבצפון קרוליינה. הוריו הם פלויד, מעצב תאורה ואליזבת'. הוא הבכור מבין שלושה אחים. בגיל שלוש עבר עם משפחתו למאונט ורנון שבמדינת ניו יורק. סמוב נשוי לזמרת שאהידה עומאר. סמוב שיחק בסדרה "כולם שונאים את כריס" בתפקיד משני, והופיע ב"סאטרדיי נייט לייב", בה שימש כתסריטאי. בשנת 2007 הצטרף לסדרה "תרגיע" מעונה 6 בתפקיד לאון בלאק. בשנת 2017 הוציא סמוב ספר הכתוב מנקודת מבט של הדמות. סמוב שיחק בתפקיד ראשי בעונה השנייה והשלישית בסיטקום Til Death' של רשת פוקס, לצידם של בראד גארט וג'ואלי פישר. הוא היה חבר בצוות תוכנית המערכונים Cedric the Entertainer Presents, ששודרה מספטמבר 2002 עד יוני 2003. בשנת 2011 השתתף בדיבוב אחד הפרקים בסדרה "משפחת סימפסון". בשנה זו ביצע גם הופעת אורח בסדרות אבא אמריקאי, קיק ובסרט מקום לחלום עליו. בשנת 2012 העלה בערוץ "קומדי סנטרל" את הספיישל JB Smoove: That's How I Dooz It (ה־DVD שלו יצא באפריל אותה שנה). בשנת 2013 גילם את האקוס בסרט "הדרדסים 2", שיחק בסרט "סרט 43" ובסדרת הפרודיה על תוכניות מציאות Real Husbands of Hollywood בתפקיד עצמו, בסרטו של ג'ף גרלין "להתמודד עם אידיוטים" ובסיטקום "המילרים". בשנת 2016 התארח באחד מפרקי העונה השמינית של סדרת הרשת של ג'רי סיינפלד "קומיקאים במכוניות שותים קפה". בשנת 2017 השתתף בווידאו קליפ לשיר Santa's Coming for Us שהוציאה הזמרת סיה. בשנת 2019 השתתף באחד מפרקי תוכנית המציאות "מטבחי הגיהנום". כן השתתף כשופט אורח בתוכנית ריאלטי השירה "הזמר במסכה" בנוסף, סמוב שיחק בתפקיד מר ג'וליוס דל, המורה־מלווה של השכבה של פיטר פארקר בטיול שבסרט "ספיידרמן: רחוק מהבית", תפקיד שגילם גם בסרט ההמשך "ספיידרמן: אין דרך הביתה" משנת 2021. בשנת 2022 גילם את פרסי סקוט בסיטקום "בלוקבסטר" מבית היוצר של נטפליקס. בשנת 2023 גילם את הנרי בסרט הטלוויזיה "Office Race", סרט מקורי של ערוץ קומדי סנטרל. שיחק גם בסרט הקומדיה "בחזרה לווגאס" (אנ'). מדיה וקבצים בנושא ג'יי בי סמוב בוויקישיתוף אתר האינטרנט הרשמי של ג'יי בי סמוב ג'יי בי סמוב, ברשת החברתית פייסבוק ג'יי בי סמוב, ברשת החברתית אקס (טוויטר) ג'יי בי סמוב, ברשת החברתית אינסטגרם ג'יי בי סמוב, במסד הנתונים הקולנועיים IMDb (באנגלית) ג'יי בי סמוב, באתר AllMovie (באנגלית) ג'יי בי סמוב, באתר Rotten Tomatoes (באנגלית) ג'יי בי סמוב, במסד הנתונים הקולנועיים KinoPoisk (ברוסית) מריה אלנה פרננדז, J.B. Smoove on Writing a ‘Good Bad Advice’ Book in the Voice of Curb Your Enthusiasm’s Leon, באתר vulture‏, 14 בספטמבר 2017 ריאן ריד,Watch Sia’s ‘Santa’s Coming for Us’ Video With Kristen Bell, J.B. Smoove, באתר הרולינג סטון, 22 בנובמבר 2017 Helen Armitage, Hell's Kitchen Season 18 Finale Recap & Winner, ScreenRant, ‏2019-11-28 (באנגלית) פריסיליה פרנק,[https://m.huffpost.com/us/entry/us_5c658f3ce4b0bcddd40f7ccf How ‘The Masked Singer’ Became 2019’s Must-See ‘Car Crash TV’ Television critics discuss why], באתר האנטינגטון פוסט, 20 בפברואר 2019
בן מקלמור

בן אדוארד מקלמור השלישי (באנגלית: Ben Edward McLemore III; נולד ב-11 בפברואר 1993) הוא כדורסלן אמריקאי המשחק בקבוצת פורטלנד טרייל בלייזרס מליגת ה-NBA, בעמדת הקלע. מקלמור נולד בעיר סנט לואיס שבמיזורי, ובין השנים 2007–2010 למד ב"תיכון ולסטון" המקומי. בשנתו האחרונה בתיכון עבר ללמוד ב"אקדמיית אוק היל" אשר במדינת וירג'יניה, בה למדו לאורך השנים עשרות שחקני NBA, בהם ג'רי סטקהאוס, כרמלו אנתוני, ראז'ון רונדו וקווין דוראנט. בשנת 2012/2013 למד באוניברסיטת קנזס, ושיחק בקבוצת הכדורסל שלה תחת המאמן חבר היכל התהילה של הכדורסל ביל סלף. בעונתו היחידה בקבוצה רשם ממוצעים של 15.9 נקודות ו-5.2 ריבאונדים למשחק, ובסיומה נבחר לחמישייה השנייה של העונה בליגת המכללות (Second-team All-American). בדראפט ה-NBA‏ 2013 נלקח מקלמור בבחירה השביעית, על ידי סקרמנטו קינגס. במהלך עונת הרוקי שלו נבחר להשתתף בתחרות ההטבעות, בה זכה ג'ון וול. במשחק האחרון של אותה עונה קלע שיא קריירה של 31 נקודות מול פיניקס סאנס. לאורך עונתו השנייה, 2013/2014, פתח בכל 82 המשחקים של קבוצתו ורשם שיא קריירה של 12.1 נקודות בממוצע למשחק. לקראת עונת 2017/2018 חתם מקלמור על חוזה בממפיס גריזליס. לאחר שנה אחת בממפיס הועבר בטרייד בחזרה לסקרמנטו, יחד עם דיונטה דייוויס, בתמורה לגארט טמפל. בפברואר 2019, לאחר 19 משחקים עם הקינגס, שוחרר מקלמור מהקבוצה. לקראת עונת 2019/2020 חתם על חוזה ביוסטון רוקטס. ב-3 באפריל 2021 שוחרר מהקבוצה. ב-6 באפריל 2021 חתם בלוס אנג'לס לייקרס. באוגוסט 2021 חתם מקלמור על חוזה בפורטלנד טרייל בלייזרס. מדיה וקבצים בנושא בן מקלמור בוויקישיתוף בן מקלמור, ברשת החברתית פייסבוק בן מקלמור, ברשת החברתית אקס (טוויטר) בן מקלמור, ברשת החברתית אינסטגרם בן מקלמור, ברשת החברתית טיקטוק פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN מקלמור נלחם בעוני בדרך לבמה המרכזית ב-NCAA, באתר USA Today,‏ 27 בפברואר 2013 סטטיסטיקות המכללות של מקלמור, באתר sports-reference.com רשימת הנבחרים בדראפט 2013, באתר basketball-reference.com סטטיסטיקות המשחק בין סקרמנטו לפיניקס, באתר basketball-reference.com סטטיסטיקות הקריירה של מקלמור ב-NBA, באתר basketball-reference.com מקלמור חותם על חוזה בממפיס, באתר הקבוצה, 7 ביולי 2017 סקרמנטו מצרפת את מקלמור ודייוויס, באתר הקבוצה, 17 ביולי 2018 סקרמנטו מצרפת את סווניגן ומשחררת את מקלמור, באתר הקבוצה, 7 בפברואר 2019 מקלמור חותם על חוזה ביוסטון, באתר הקבוצה, 23 ביולי 2019 Rockets Sign Armoni Brooks to Two-Way Contract, NBA.com. April 3, 2021 Lakers Sign Ben McLemore. NBA.com. April 6, 2021
מרי פיטרס (פוליטיקאית)

מרי א. פיטרס (באנגלית: Mary E. Peters; נולדה ב-4 בדצמבר 1948) היא אשת ציבור אמריקאית, שכיהנה כמזכירת התחבורה של ארצות הברית בממשלו של הנשיא ג'ורג' ווקר בוש בשנים 2006–2009. היא האישה השנייה בתפקיד זה אחרי אליזבת דול. פיטרס נולדה בפאוריה שבמדינת אריזונה. היא קיבלה תואר ראשון מאוניברסיטת פיניקס ואף למדה בבית הספר לממשל ע"ש ג'ון פיצג'רלד קנדי באוניברסיטת הרווארד. כאשר הייתה בת שש התגרשו הוריה. אביה גידל את מרי ושלושת אחיה בפיניקס. ב-1985 הצטרפה פיטרס אל מחלקת התחבורה של מדינת אריזונה, וב-1998 מונתה למנהלת המחלקה בידי מושלת המדינה ג'יין הול. לאחר כניסתו לתפקיד של מושל טקסס ג'ורג' ווקר בוש לנשיא ארצות הברית ב-2001, עזבה פיטרס את אריזונה לוושינגטון הבירה לשם מינויה לנציבת מִנהל הכבישים הפדרלי (Federal Highway Administration). היא כיהנה בתפקיד זה 2005. ב-2005 החלו השערות כי פיטרס עשויה להתמודד לתפקיד מושלת אריזונה בבחירות 2006. עם זאת, באותה העת אמרה פיטרס כי על אף אמונתה כי לדעתה היא תהא מועמדת מובילה ושהיא זכאית להתמודד למשרה חרף העובדה שהיא חיה ורשומה בפנקס הבוחרים של מדינת וירג'יניה, שאלות על אודות זכאותה להתמודד בבחירות באריזונה יעיבו על המירוץ. גם בבחירות 2010 עלה שמה כמועמדת פוטנציאלית, אך במקום זאת שימשה כיושבת ראש משותפת של מטה הבחירות של המושלת המכהנת ג'ן ברואר (ביחד עם התובע הכללי של אריזונה לשעבר גרנט וודס). ב-5 בספטמבר 2006 הכריז הנשיא בוש כי פיטרס עתידה להחליף את נורמן מינטה כמזכירת התחבורה של ארצות הברית. מינויה אושר ב-6 בספטמבר בידי הסנאט של ארצות הברית. באותה השנה מינה בוש את פיטרס לסגנית יו"ר המועצה הלאומית למדיניות ותעבורת הובלה בשטח. היא התפטרה מתפקידה כמזכירת התחבורה עם הבחירות לנשיאות ארצות הברית 2008 והיבחרו של הסנאטור ברק אובמה לנשיאות. היא הוחלפה בידי ריי להוד ב-22 בינואר 2009. פיטרס סברה כי קופת מערכת הכבישים המהירים הלאומית תתרוקן בתוך עשור אם לא יתבצעו בה שינויים מהותיים, ובמקום להעלות מיסים, על מדינות מסוימות להחכיר כבישי אגרה לתאגידים פרטיים. כמזכירת התחבורה, קבעה פיטרס כי כלבים, חתולים, חזירים ואפילו קופים נחשבים כחיות לתמיכה רגשית, ועל כן ניתן לאפשר להן לעלות לטיסות מסחריות בתא הנוסעים. ב-1965, בגיל 17, נישאה לטרי פיטרס, נחת אמריקאי. לה ולטרי שלושה ילדים יחד. ב-2013 הורשע טרי בהתעללות מינית בילדה בת שבע, והוא נידון לארבע עשרה שנות מאסר. פיטרס כיום היא יועצת תחבורה לארגוני הנדסה ותכנון לאומיים. מדיה וקבצים בנושא מרי פיטרס בוויקישיתוף ביוגרפיה רשמית, מתוך אתר מחלקת התחבורה של ארצות הברית המאורכב בתוך אתר Wayback Machine (באנגלית) President Nominates Mary Peters as Transportation Secretary, באתר הבית הלבן, 5 בפטמבר 2006 (באנגלית) AP‏, Husband of former U.S. transportation secretary sentenced to 14 years for sexually abusing 7-year-old girl, באתר ניו יורק דיילי ניוז, 21 בספטמבר 2013 (באנגלית)
טניה ריביץ'

טניה ריביץ' (בסלובנית: Tanja Ribič; נולדה ב-28 ביוני 1968) היא שחקנית וזמרת סלובנית. ריביץ' נולדה בעיר טרבולז'ה שבסלובניה, היא בוגרת האקדמיה לתיאטרון, רדיו, קולנוע וטלוויזיה של ליובליאנה (אנ'), ב-1992 החלה לשמש כחברה בתיאטרון העירוני של ליובליאנה. ב-2000 נישאה לשחקן ולמוזיקאי ברנקו דוריץ'. ב-1991 גילמה דיילת אוויר בסרט "Srcna dama". ב-2001 שיחקה בסרט המלחמה "Ničija zemlja" שעסק במלחמת בוסניה, הסרט זכה בפרס האוסקר לסרט הזר הטוב ביותר. ב-2003 שיחקה בסרט "Kajmak in marmelada", קומדיה העוסקת במערכת יחסים בין בחורה סלובנית לבחור בוסני. בין 2004–2007 שיחקה רופאה בסדרת הקומדייה הקרואטית "Naša mala klinika", תפקיד איתו היא ידועה במדינות הבלקן. היא ייצגה את סלובניה באירוויזיון 1997 עם השיר "Zbudi se" והיא סיימה את התחרות במקום העשירי. היא הוציאה שני אלבומים כזמרת ומספר סינגלים. מדיה וקבצים בנושא טניה ריביץ' בוויקישיתוף טניה ריביץ', במסד הנתונים הקולנועיים IMDb (באנגלית) טניה ריביץ', באתר AllMovie (באנגלית) טניה ריביץ', במסד הנתונים הקולנועיים KinoPoisk (ברוסית) טניה ריביץ', באתר MusicBrainz (באנגלית) טניה ריביץ', באתר Discogs (באנגלית) ביוגרפיה של טניה ריביץ' טניה ריביץ' באתר Rate your music
אלון שוטקי

אלון שוטקי (שם מדעי: Quercus schottkyana, לשעבר Cyclobalanopsis glaucoides, בכתב סיני 滇青冈, בפין-יין: Diān qīnggāng), הוא מין צמח השייך לסוג אלון. זהו עץ ירוק-עד שגובהו 20 מטרים, הגדל ברפובליקה העממית של סין. אלון שוטקי הוא עץ ירוק-עד שגובהו 20 מטרים. הענפים בגוון ירוק-אפרפר מכוסים בפלומה כשהם צעירים, חלקים מאוחר יותר. גון פטוטרת העלים הוא צהוב ואורכה 0.5–2 מילימטרים. הטרף סגלגל מוארך עד דמוי רומח הפוך. אורכו 5–12 סנטימטרים, ורוחבו 2–5 סנטימטרים, והוא בעל מרקם עור. גונו ירוק אפרפר בחלק העליון וירוק כחלחל בחלקו התחתון. בסיס העלה דמוי יתד עד מעט מעוגל, וקצה העלה מחודד. שולי העלים משוננים בשני שלישים החלק העליון. העורק המרכזי בולט בחלק העליון ושקוע בחלק התחתון. בכל צד יש בין 8 ל-12 עורקים משניים המתחברים לעורק המרכזי. התפרחת הנקבית באורך 1.5–2 סנטימטרים. הכוללת 8–14 פרחים, אבל רק אחד או שניים יתפתחו לפרי. הספלול בצורת קערה. ממדיו 6–8 × 8–12 מילימטרים, כשהוא מכסה בין שליש לחצי מהבלוט. מבחוץ מכוסה בשערות חומות בהירות, מבפנים מכוסה בשערות עדינות בגוון חום בהיר. הבלוט נטול פלומה, סגלגל עד ביצתי, וממדיו 1–1.4 × 0.7–1 סנטימטרים. עונת הפריחה היא במאי הבלוט מבשיל באוקטובר. הצמח גדל ביערות עצים רחבי עלים בגובה בין 1,500 ל-2,500 מטרים מעל גובה פני הים במחוזות סין העממית גוויג'ואו, סצ'ואן ויונאן. את השם המדעי הראשון שקיבל הצמח, Cyclobalanopsis glaucoides, העניק הבוטנאי הגרמני ארנסט מקס שוטקי (Ernst Max Schottky‏; 1888–1915) ב-1912. מכיוון שהתברר שהעץ שייך לסוג אלון העביר ב-1916 הבוטנאי היפני ג'ן-איצ'י קוידזומי (小泉 源‏; 1883–1953) את העץ לשם המדעי Quercus glaucoides. אלא שהשם Quercus glaucoides כבר היה תפוס מ-1843 למין אלון מקסיקני, ולכן שונה השם שוב והנציח את הבוטנאי שנתן את השם המדעי הראשון. הבוטנאי הרוסי יורי מניצקי (Меницкий, Юрий Леонардович‏; 1937–2001) טען ב-1976 שמין זה הוא בפועל תת-מין והציע את השם המדעי Quercus glauca subsp. Schottkyana. מדיה וקבצים בנושא אלון שוטקי בוויקישיתוף אלון שוטקי, באתר NCBI (באנגלית) אלון שוטקי, באתר האנציקלופדיה של החיים (באנגלית) אלון שוטקי, באתר Tropicos (באנגלית) אלון שוטקי, באתר GBIF (באנגלית) אלון שוטקי, באתר The Plant List (באנגלית) אלון שוטקי, באתר IPNI (באנגלית) אלון שוטקי באתר הרשימה האדומה של IUCN השם העברי הוא תעתיק השם המדעי Cyclobalanopsis glaucoides, Flora of china Vol. 4 Page 400 Quercus schottkyana Rehder & E.H. Wilson, from the website Trees and Shrubs Online
Céline une seule fois / Live 2013

Céline une seule fois / Live 2013 הוא אלבום הופעה של הזמרת הקנדית, סלין דיון. אלבום ההופעה יצא לאור ב-16 במאי 2014, על ידי חברת התקליטים קולומביה רקורדס. אלבום ההופעה מכיל שני תקליטורים, בהם דיון מבצעת את כל שיריה בגרסת אודיו ובנוסף די וי די, בו היא נראית כשהיא מופיעה בהופעה חיה עם אותם השירים. הדי וי די צולם ב-27 ביולי 2013, בפארק קוויבק בקנדה, במהלך הופעה מיוחדת שנערכה לפני סיבוב ההופעות האירופאי שלה, שהתקיים בסתיו באותה השנה. בנוסף לכך, התקליטורים כוללים ארבעה ביצועים מהופעתה בפריז, במסגרת אותו סיבוב ההופעות האירופאי. על מנת לקדם את אלבום ההופעה, הוציאה מתוכו דיון את השיר "Celle qui m'a tout appris" כסינגל, באפריל 2014. דיון הכריזה לראשונה על צאת אלבום ההופעה באפריל באותה השנה, וכמה ימים לאחר מכן הוציאה את הקליפ לשיר הנושא של אלבום ההופעה. אלבום ההופעה הגיע לעשירייה הפותחת בבלגיה, צרפת, קנדה וסין והגיע למעמד זהב בצרפת. מידע על האלבום Céline une seule fois / Live 2013 באתר MusicBrainz האלבום Céline une seule fois / Live 2013 באתר Discogs "Céline une seule fois / Live 2013", במסד הנתונים הקולנועיים IMDb (באנגלית) Céline* - Une Seule Fois / Live 2013, Discogs (באנגלית) Céline Dion - Celle Qui M'a Tout Appris, Discogs (באנגלית) InfoDisc : Les Meilleurs Ventes d'Albums "Tout Temps" (33 T. / Cd / Téléchargement), infodisc.fr Les certifications, SNEP (בצרפתית) Céline Dion: Céline... Une Seule Fois / Live 2013 (3 CDs) – jpc, www.jpc.de (בגרמנית) Céline Dion: Céline... Une Seule Fois / Live 2013 (Blu-ray + 2CD) (3 Blu-ray Discs) – jpc, www.jpc.de (בגרמנית) Céline une seule fois / Live 2013 DVD/2CD Releasing May 19! | The Official Celine Dion Site, web.archive.org, ‏2014-04-15 » Celine Dion “Une seule fois/Live 2013” – wszystkie szczegóły! Sony Music Poland, www.sonymusic.pl (ארכיון) IFPI Charts, web.archive.org, ‏2014-06-10
מיכאיל יודין

מיכאיל יודין (ברוסית: Юдин, Михаил Алексеевич;‏ 29 בספטמבר 1893 בסנקט פטרבורג – 8 בפברואר 1948 בקאזאן) היה מלחין רוסי-סובייטי. הוא למד בקונסרבטוריון של סנקט פטרבורג, שם החל ללמד בשנת 1926 וזכור ביותר באופרה שלו משנת 1943, "פארידה". יודין זכה לכינויו "באך הרוסי", משום שהקדיש את הקריירה שלו לחיבור יצירות רחבות-יריעה אורטוריות וקנטטות. http://opera.stanford.edu/composers/Y.html Opera at Stanford University הוצאת סקרקרואו, "אופרה באוניברסיטת סטנפורד" isbn=0810869748 edition, הוצאה ראשונה, 1978 גרגור טאסי, "קיריל קונדראשין: חייו במוזיקה" פרק 3 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
קרחון ליסטר (רכס החברה המלכותית)

קרחון ליסטר (באנגלית: Lister Glacier) הוא קרחון בצד המזרחי של רכס החברה המלכותית שבאנטארקטיקה. הקרחון מנקז קרקס קרחוני גדול מצפון להר ליסטר. הקרחון נסקר ומופה לראשונה בשנת 1957 על ידי קבוצת חקר קרחון בלו מניו זילנד, שחקרה את אנטארקטיקה כחלק מהמשלחת הטראנס-אנטארקטית של חבר העמים הבריטי. הקרחון נקרא על שמו של הר ליסטר הסמוך. קרחון ליסטר באתר הסקר הגאולוגי של ארצות הברית קרחון ליסטר באתר הגאזט האנטארקטי של ממשלת ניו זילנד תצלום אזור קרחון ליסטר באתר הגאזט האנטארקטי של ממשלת ניו זילנד קרחון ליסטר באתר הגאזט האנטארקטי של ממשלת אוסטרליה קרחון ליסטר באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
קרחון ליסטר (ארכיפלג פאלמר)

קרחון ליסטר (באנגלית: Lister Glacier) הוא קרחון המנקז את המורדות הצפון-מזרחיים של הרי סטריבוג בצד הצפון-מזרחי של האי בראבנט, בארכיפלג פאלמר, שבאנטארקטיקה. אורכו של הקרחון 9 קילומטרים, ורוחבו 2 קילומטרים. הקרחון נשפך אל מפרץ בוקה, דרומית לנקודת דוקלו. הקרחון מופיע לראשונה במפה של ממשלת ארגנטינה בשנת 1953; במפה זו אין לקרחון שם. במסגרת משלחת הסקר האווירי של שטחי חסות איי פוקלנד הקרחון צולם מן האוויר על ידי חברת האנטיג אירוסרוויירס בע"מ בין השנים 1956–1957, ומופה בהתבסס על תצלומי אוויר אלה בשנת 1959. שמו של הקרחון ניתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של ג'וזף ליסטר, מנתח אנגלי, הנחשב לאבי שיטת החיטוי. שם זה ניתן, בדומה לשמם של אתרים רבים אחרים בסמוך, הקרויים על שמם של חלוצים בתחום הרפואה. • Geological Survey (U.S.), Coastal-change and Glaciological Map of the Trinity Peninsula Area and South Shetland Islands, P 28 קרחון ליסטר באתר הסקר הגאולוגי של ארצות הברית קרחון ליסטר באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, וציון מקום האתרים שסביבו באתר copernix מחשבון מרחקים - המרחק מקרחון ליסטר לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי
קרחון ליסטר

האם התכוונתם ל... קרחון ליסטר (רכס החברה המלכותית) – קרחון בצד המזרחי של רכס החברה המלכותית שבאנטארקטיקה קרחון ליסטר (ארכיפלג פאלמר) – קרחון בהרי סטריבוג בצד הצפון-מזרחי של האי בראבנט, בארכיפלג פאלמר, שבאנטארקטיקה
מייק ג'יימס

האם התכוונתם ל... מייק ג'יימס (1975) – מייקל למונט ג'יימס, כדורסלן עבר אמריקאי יליד 1975 אשר שיחק בעמדת הרכז מייק ג'יימס (1990) – מייקל פרי "מייק" ג'יימס, כדורסלן אמריקאי יליד 1990 המשחק בעמדת הרכז בקבוצת מונקו